După ce au ascultat ambele părţi, judecătorii au amânat dosarul pentru 12 iunie. Șefa DNA a depus plângerea în urmă cu un an, ca urmare a unei emisiuni difuzate de postul Antena 3, în cadrul căreia s-ar fi făcut mai multe afirmații neadevărate la adresa sa, afirmații legate de o presupusă sumă de bani primită de la familia lui Sandu Anghel, zis Bercea Mondial.

Laura Codruţa Kovesi a cerut despăgubiri în valoare de 250.000 de euro, bani despre care spunea că ar vrea să îi doneze.